21.8.2014 Jurnalul Oficial al Uniunii Europene L 247/1 II (Acte fără caracter legislativ) REGULAMENTE REGULAMENTUL (UE) NR. 900/2014 AL COMISIEI din 15 iulie 2014 de modificare, în scopul adaptării la progresul tehnic, a Regulamentului (CE) nr. 440/2008 de stabilire a metodelor de testare în temeiul Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substan- ţelor chimice (REACH) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1907/2006 al Parlamentului European şi al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenţiei Euro- pene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum şi a Directivei 76/769/CEE a Consiliului și a Directivelor 91/155/CEE, 93/67|CEE, 93/105/CE și 2000/21/CE ale Comisiei (/), în special articolul 13 alineatul (2), întrucât: (1) Regulamentul (CE) nr. 440/2008 al Comisiei (?) conține metodele de testare pentru determinarea proprietăților fizico-chimice, a toxicității și a ecotoxicității substanțelor chimice, care trebuie aplicate pentru scopurile Regula- mentului (CE) nr. 1907/2006. (2) Este necesar să se actualizeze Regulamentul (CE) nr. 440/2008 în vederea includerii cu prioritate a metodelor de testare noi şi a celor actualizate adoptate recent de OCDE, pentru a ține seama de progresul tehnic şi a reduce numărul de animale utilizate în scopuri experimentale în conformitate cu Directiva 2010/63/UE a Parlamentului European și a Consiliului (?). Părțile interesate au fost consultate cu privire la prezentul proiect. (3) Prezenta adaptare la progresul tehnic conține șase metode de testare noi pentru determinarea toxicității și a altor efecte asupra sănătății, şi anume un studiu de neurotoxicitate asupra dezvoltării, un studiu extins de toxicitate asupra reproducerii pe o generație, un test in vivo de mutație genetică la rozătoarele transgenice, un test in vitro pentru evaluarea efectelor asupra sintezei de hormoni steroizi, precum și două metode in vivo pentru evaluarea efectelor estrogenice și (anti)androgenice. (4)  Prin urmare, Regulamentul (CE) nr. 440/2008 trebuie modificat în consecință. (5)  Măsurile prevăzute în prezentul regulament sunt conforme cu avizul comitetului înființat în temeiul articolului 133 din Regulamentul (CE) nr. 1907/2006, () JOL 396, 30.12.2006, p. 1. () Regulamentul (CE) nr. 440/2008 al Comisiei din 30 mai 2008 de stabilire a metodelor de testare în temeiul Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) OL 142, 31.5.2008, p. 1). () Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri ştiințifice JO L 276, 20.10.2010, p. 33).